Сёлета журы асноўнага конкурсу ігравога кіно “Лістапада” ўзначальвае расійскі рэжысёр Аляксандр Зяльдовіч. Аўтар такіх нашумелых стужак, як “Масква” і “Мішэнь”, зробленых у суаўтарстве з Уладзімірам Сарокіным, ён мае славу рэжысёра радыкальнага, смелага і правакатыўнага. Між тым, фільмы кінематаграфіста — гэта па-эстэцку вывераныя работы, з адметным поглядам аўтара на сучаснасць, над якімі Аляксандр Зяльдовіч працуе карпатліва і доўга.